หุ้นไทยสดใสรอทดสอบ1,500จุด
ดัชนีหุ้นไทย17มิ.ย.ปิดที่1,471.04 จุดเพิ่มขึ้น5.77จุด มูลค่าการซื้อขาย 43,413.92 ล้านบาท
29 ต.ค. 2565

ดัชนีหุ้นไทย17มิ.ย.ปิดที่1,471.04 จุดเพิ่มขึ้น5.77จุด มูลค่าการซื้อขาย 43,413.92 ล้านบาท
ดัชนีหุ้นไทยวันที่ 17 มิ.ย.สดใสเช่นเดียวกับตลาดหุ้นภูมิภาค ดัชนีปิดที่1,471.04 จุดเพิ่มขึ้น5.77จุดหรือเพิ่มขึ้น0.39%ด้วยมูลค่าการซื้อขาย 43,413.92 ล้านบาท ดัชนีเคลื่อนไหวผันผวนทั้งในแดนบวกและแดนลบระหว่าง 1,448.13-1,474.75 จุด
มูลค่าซื้อขาย 5 อันดับแรก  บริษัทชินคอร์ปอเรชัน(INTUCH  )ปิดที่  81.75บาท  -0.50 บาท(-0.61%) ธนาคารกสิกรไทย(KBANK  )ปิดที่  194.00บาท  -1.00บาท (-0.51%) บริษัทแอดวานซ์อินโฟร์เซอร์วิส(ADVANC)ปิดที่  257.00บาท  +2.00บาท (+0.78%) บริษัทจัสมิน(JAS  )ปิดที่ 8.15 บาท +0.15บาท (+1.88%) บริษัทช.การช่าง(CK )ปิดที่24.20 บาท +1.00บาท (+4.31%) 
นักวิเคราะห์บริษัทหลักทรัพย์(บล.)เอเซียพลัสคาดว่าดัชนีแกว่งในกรอบแคบเพื่อรอทดสอบแนวต้าน 1,500 จุด ดังนั้นช่วงนี้ให้สะสมหุ้นรอดัชนีฟื้นตัวในครึ่งปีหลัง โดยแนะนำหุ้นที่เติบโตตามเศรษฐกิจในและนอกประเทศ ทั้งบริษัทเอสวีไอ(SVI)มูลค่าที่เหมาะสม 5.25 บาท บริษัทไทยออยล์(TOP)มูลค่าที่เหมาะสม 77.83 บาท และบริษัทซิโนไทย เอ็นจิเนียริง แอนด์คอนสตรัคชัน(STEC )มูลค่าที่เหมาะสม 31.65 บาท